wickkiey/tamil-wikipedia-chunked huggingface dataset:
# பிர்ஜு மகராஜ்

## ஆரம்பகால வாழ்க்கையும், பின்னணியும்

இராய்கர் சுதேச மாநிலத்தில் அரசவை நடனக் கலைஞராக பணியாற்றிய லக்னோ கரானாவின் ஆசிரியர் மகராஜ் என்று பிரபலமாக அறியப்பட்ட கதக் நிபுணரான ஜகந்நாத் மகராஜின் வீட்டில் பிர்ஜு மகாராஜ் பிறந்தார். இவருக்கு இவரது மாமாக்கள், இலச்சு மகராஜ் மற்றும் சம்பு மகராஜ் மற்றும் இவரது தந்தை ஆகியோர் பயிற்சியளித்தனர். மேலும் இவர் தனது ஏழு வயதில் தனது முதல் பாடலை பாடினார். இவரது ஒன்பது வயதில் 1947 மே 20 அன்று இவரது தந்தை இறந்தார்.
# பிர்ஜு மகராஜ்

## தொழில்

இவர், தனது பதின்மூன்றாவது வயதில் புதுதில்லியில் உள்ள சங்கீத பாரதிப் பள்ளியில் நடனத்தை கற்பிக்கத் தொடங்கினார். பின்னர் இவர் தில்லியில் உள்ள பாரதிய கலா கேந்திரத்திலும், கதக் கேந்திராவிலும் (சங்கீத நாடக அகாடமியின் ஒரு பிரிவு) கற்பித்தார். அங்கு இவர் ஆசிரியத் தலைவராகவும், இயக்குநராகவும் இருந்து, 1998 இல் ஓய்வு பெற்றார். அதன் பிறகு இவர் தனது சொந்த நடனப் பள்ளியான கலாசிரமம் என்ற பள்ளியை தில்லியில் திறந்தார். சத்யஜித் ரேயின் *சத்ரஞ்ச் கே கிலாரி* என்ற திரைப்படத்தில் இரண்டு நடனக் காட்சிகளுக்காக இவர் இசையமைத்து, பாடியுள்ளார். மேலும் தேவ்தாஸ் என்ற திரைப்படத்தில் *காஹே சேத் மோஹே* என்ற பாடலுக்கு நடனமைத்தார்.
# பிர்ஜு மகராஜ்

## இறப்பு

மகராஜ் 17 சனவரி 2022 அன்று தனது 83வது வயதில் தில்லியில் உள்ள தனது இல்லத்தில் மாரடைப்பால் காலமானார். இவர் இறப்பதற்கு ஒரு மாதத்திற்கு முன்பு, சிறுநீரகக் கோளாறால் அவதிப்பட்டு, நீரிழிவு நோய்க்கு கூழ்மப்பிரிப்பு சிகிச்சை மேற்கொண்டிருந்தார்.
# பிர்ஜு மகராஜ்

## விருதுகளும், கௌரவங்களும்

- 1986 - கிருஷ்ண கானசபாவால் நிருத்ய சௌதாமணி என்ற விருது வழங்கப்பட்டது
- 2002 - உசைப் மங்கேசுகர் புரஸ்கார் விருது வழங்கப்பட்டது.
- 2012 - விஸ்வரூபம் என்ற படத்தில் உன்னைக் காணாது என்ற பாடலுக்கு தேசியத் திரைப்பட விருது வழங்கப்பட்டது.
- 2016 - பாஜிராவ் மஸ்தானி படத்தில் *மோஹே ரங் தோ லால் என்ற பாடலை* பாடி பூங்கி விருதினை பெற்றார்.
- இந்திரா கலா சங்கீத விஸ்வவித்யாலயாவின் மதிப்புறு முனைவர் பட்டம்
- பனாரசு இந்து பல்கலைக்கழகத்தில் மதிப்புறு முனைவர் பட்டம்
- சங்கம் கலா விருது
- பாரத் முனி சம்மான்
- ஆந்திர ரத்னா
- நிருத்யா விலாஸ் விருது
- ஆதர்ஷிலா ஷிகர் சம்மன்
- சோவியத் நாடு நேரு விருது
- தேசிய நிருத்யா சிரோமணி விருது
- ராஜீவ் காந்தி தேசிய சத்பாவன விருது
- பத்ம விபூசண் விருது
# காம்

**காம்** (Kham) என்பது திபெத்தின் மூன்று பாரம்பரிய மாகாணங்களில் ஒன்றாகும். மற்றவை வடகிழக்கில் அம்டோ, மேற்கில் யு-சாங் ஆகியவை வடமேற்கில் நகாரியை (முன்னாள் குகே இராச்சியம் உட்பட) இணைத்தன. இன்றைய சீனாவில் ஐந்து பகுதிகளுக்கு இடையில் பெருமளவில் பிரிக்கப்பட்ட நிலப்பரப்பை இது உள்ளடக்கியுள்ளது: திபெத் தன்னாட்சிப் பகுதி, சிச்சுவான், கிங்காய், கான்சு, யுன்னான் மாகாணங்களுக்குள் சிறிய பகுதிகள் உள்ளன.  
சீனக் குடியரசின் ஆட்சியின் போது (1911-1949), சீனாவின் பிரதான நிலப்பரப்பில் இப்பகுதியின் பெரும்பகுதி நிர்வாக ரீதியாக சிகாங்கின் ஒரு பகுதியாக இருந்தது. இது " சிறப்பு நிர்வாக மாவட்டம் " என 1939 வரை இருந்த இது அதிகாரப்பூர்வ சீன மாகாணமாக மாறியது. சப்பானிய படையெடுப்பு மற்றும் உள்நாட்டு யுத்தத்தின் போது சீனாவின் பெரும்பாலான பிரதேசங்களைப் போலவே இதன் மாகாண அந்தஸ்தும் பெயரளவு மற்றும் அதிக ஒத்திசைவு இல்லாமல் இருந்தது. காம் பிராந்தியத்தின் பூர்வீகவாசிகள் காம்பா என அழைக்கப்பட்டனர்.
# காம்

## நிலவியல்

காம் ஒரு கரடுமுரடான நிலப்பரப்பைக் கொண்டுள்ளது. இது மலை முகடுகள் மற்றும் வடமேற்கில் இருந்து தென்கிழக்கு வரை ஓடும் பள்ளத்தாக்குகளால் வகைப்படுத்தப்படுகிறது. மேலும் இது கூட்டாக ஹெங்டுவான் மலைகள் என்று அழைக்கப்படுகிறது . மேக்கொங், யாங்சி, யலோங் , மற்றும் சல்வீன் உள்ளிட்ட ஏராளமான ஆறுகள் காம் வழியாக ஓடுகின்றன.  
சீனாவின் நவீன நிர்வாகப் பிரிவின் கீழ், சீன மக்கள் குடியரசின் மொத்தம் 50 சமகால மாவட்டங்களை காம் உள்ளடக்கியுள்ளது. அவை சீன மாகாணங்களான சிச்சுவான் (16 மாவட்டங்கள்), யுன்னான் (மூன்று மாவட்டங்கள்) மற்றும் கிங்காய் (6 மாவட்டங்கள்) ஆகியவற்றுடன் இணைக்கப்பட்டுள்ளன. அத்துடன் திபெத் தன்னாட்சி பிராந்தியத்தின் கிழக்கு பகுயும் (25 மாவட்டங்கள்) உள்ளது.
# காம்

## இனக்குழுக்கள்

காம் மற்றும் லாசா மக்களிடையே மரபுகள் மற்றும் நம்பிக்கைகளில் குறிப்பிடத்தக்க வேறுபாடுகள் உள்ளன - உடல் தோற்றம் உட்பட. காம் குடியிருப்பாளர்களில் குறைந்தது மூன்றில் ஒரு பகுதியினர் கியாஞ்சிக் மொழிகளைப் பேசுபவர்கள். காம்கள் திபெத்தியனுடன் நெருங்கிய தொடர்பு இல்லாத பன்னிரண்டு தனித்துவமான ஆனால் ஒன்றோடொன்று தொடர்புடைய மொழிகளைக் கொண்ட குடும்பமாகும்.  
காம் மக்கள் துப்பாக்கி சுடுவதிலும், குதிரைத்திறன் காரணமாகவும் புகழ்பெற்ற போர்வீரர்களாக இருக்கின்றனர்.
# கோபி கிருட்டிணா (நடனக் கலைஞர்)

**கோபி கிருட்டிணா** (Gopi Krishna) (22 ஆகத்து 1935 &ndash; 18 பிப்ரவரி 1994) இவர் ஓர் இந்திய நடனக் கலைஞரும், நடிகரும், நடன இயக்குனருமாவார்.
# கோபி கிருட்டிணா (நடனக் கலைஞர்)

## வாழ்க்கையும் தொழிலும்

கோபி கிருட்டிணா 1935 ஆகத்து 22 அன்று கொல்கத்தாவில் ஒரு கதக் நடனக் கலைஞர்களின் குடும்பத்தில் பிறந்தார். இவரது தாய்வழி தாத்தா பண்டிட் சுக்தேவ் மகாராஜ் கதக்கின் ஆசிரியராகவும், இவரது அத்தை சித்தாரா தேவி ஒரு கதக் நடனக் கலைஞராகவும் இருந்தார். இவருக்கு 11 வயதாக இருந்தபோது, தனது தாத்தாவின் கீழ் பயிற்சியைத் தொடங்கினார். சம்பு மகாராஜிடமிருந்தும் கற்றுக்கொண்டார். கதக்கைத் தவிர, இவர் மகாலிங்கம் பிள்ளை மற்றும் கோவிந்த் ராஜ் பிள்ளை ஆகியோரிடமிருந்து பரதநாட்டியம் கற்றுக்கொண்டார். நாள்பட்ட ஈழை நோயால் அவதிப்பட்ட போதிலும், இவர் தனது நடன திறனை தொடர்ந்து விரிவுபடுத்தினார். 15 வயதில் நடந்த அனைத்து வங்க இசை மாநாட்டிலும் "நடராஜ்" (நடனக் கலைஞர்களின் அரசன்) என்ற பட்டத்தைப் பெற்றார்.  
1952 ஆம் ஆண்டில், 17 வயதில், இந்தித் திரைப்பட வரலாற்றில் மிக இளைய நடன இயக்குநர்களில் ஒருவரானார். *சகி* என்ற திரைப்படத்தில் நடிகை மதுபாலாவுக்கு நடன பயிற்சியாளாராக நியமிக்கப்பட்டார்.  
பாலிவுட் திரைப்படமான சமானா என்பதில் ரிஷி கபூர் மற்றும் ராஜேஷ் கண்ணா ஆகியோருடன் ஒரு நடன ஆசிரியர் வேடத்திலும் நடித்தார். புகழ்பெற்ற தொலைக்காட்சி தொடரான மகாபாரதத்திலும் இவர் ஒரு சிறிய பாத்திரத்தில் தோன்றியுள்ளார்.  
1960கள் மற்றும் 70களில், இவர் இந்தியாவின் எல்லைப்பகுதி பகுதிகளுக்கு சுற்றுப்பயணம் மேற்கொண்டு, சுனில் தத்தின் அஜந்தா கலை கலாச்சார குழுவுடன் சென்று நமது எல்லையில் இராணுவ வீரர்களை மகிழ்வித்தார். பின்னர் நடேசுவர் பவன் நடன அகாடமியையும் நடேசுவர் நிருத்ய கலா மந்திர் நிறுவனத்தையும் நிறுவினார்.
# கோபி கிருட்டிணா (நடனக் கலைஞர்)

## விருதுகளும் சாதனைகளும்

1975ஆம் ஆண்டில் இந்திய அரசு இவருக்கு இந்தியாவின் நான்காவது மிக உயர்ந்த குடிமை விருதான பத்மசிறீ விருதை வழங்கியது.  
இவர், 9 மணி 20 நிமிடங்களில் மிக நீண்ட தொடர்ச்சியான கதக் நடனம் ஆடி உலக சாதனையும் படைத்துள்ளார். 1985
# கோபி கிருட்டிணா (நடனக் கலைஞர்)

## பாணி

இவர் கதக்கின் பெனாரஸ் கரானா பாணியின் நிபுணராக இருந்தார்.
# கோபி கிருட்டிணா (நடனக் கலைஞர்)

## இறப்பு

கோபி கிருஷ்ணா 1994 பிப்ரவரி 18 அன்று மாரடைப்பால் பம்பாயில் இறந்தார்.
# சம்பு மகாராஜ்

பண்டிட் **சம்பு மகாராஜ்** (Shambhu Maharaj) (1910 - 4 நவம்பர் 1970) இந்திய பாரம்பரிய நடன வடிவமான கதக்கின் லக்னோ கரானாவின் (பள்ளி) புகழ்பெற்ற குரு ஆவார்.
# சம்பு மகாராஜ்

## ஆரம்பகால வாழ்க்கையும் பயிற்சியும்

அயோத்தி நவாப் வாஜித் அலி ஷாவின் அரசவையில் இருந்த கல்கா பிரசாத் மகாராஜின் இளைய மகனான இவர் லக்னோவில் சம்புநாத் மிஸ்ரா என்ற பெயரில் பிறந்தார். கல்கா பிரசாத்தின் தந்தை தாகூர் பிரசாத் கதக்கின் சிக்கல்களை நவாபிற்கு கற்பித்தவர் என்று அறியப்பட்டது.  
இவர், தனது தந்தையிடமிருந்தும், மாமா பிந்தாடின் மகாராஜிடமிருந்தும்,தனது அண்ணன் அச்சன் மகாராஜிடமிருந்தும் பயிற்சி பெற்றார். நடனக் கலைஞர் இலச்சு மகாராஜ் இவரது அண்ணன் ஆவார். பின்னர், இந்துஸ்தானி இசையை உஸ்தாத் ரஹிமுதீன் கானிடமிருந்து கற்றுக்கொண்டார்.
# சம்பு மகாராஜ்

## தொழில்

1952 ஆம் ஆண்டில், புது தில்லியில் உள்ள பாரதிய கலா கேந்திரத்தில் (பின்னர் கதக் கேந்திரா ) சேர்ந்தார். பின்னர், அதில் நடன (கதக்) துறையின் தலைவரானார். 1967 ஆம் ஆண்டில் சங்கீத நாடக அகாதமி கூட்டாளர் மற்றும் 1956 இல் பத்மசிறீ ஆகிய விருதுகளால் கௌரவிக்கப்பட்டார் .
# சம்பு மகாராஜ்

## சொந்த வாழ்க்கை

இவருக்கு கிருட்டிணமோகன் மற்றும் இராம்மோகன் என்ற இரண்டு மகன்களும், இரமேசுவரி என்ற மகளும் இருந்தனர். இவரது மாணவர்களில், கதக்கின் மிகவும் பிரபலமானவர்கள் இவரது மருமகன் பிர்ஜு மகாராஜ், குமுதினி லக்கியா, தமயந்தி ஜோஷி, மாயா ராவ், பாரதி குப்தா, உமா சர்மா, விபா தாதீச் மற்றும் ரினா சிங்கா ஆகியோர் அடங்குவர். இவரது மகன் இராம்மோகனும் இவரது சீடராக இருந்தார். மேலும் இவரது பாணியை தொடர்ந்து செய்கிறார். புது தில்லியில் உள்ள அகில இந்திய மருத்துவ அறிவியல் நிறுவனத்தில் தொண்டை புற்றுநோய்க்கு மூன்று மாதங்கள் சிகிச்சை பெற்றுவந்த இவர் 1970 நவம்பர் 4 அன்று இறந்தார்.பெற்றார்.
# காக்காத்திய விலங்கியல் பூங்கா

**காகாதியா விலங்கியல் பூங்கா** (வாரங்கல் வன விஞ்ஞான கேந்திரம் அல்லது வாரங்கல் மிருகக்காட்சி சாலை) என்பது இந்தியாவின் தெலங்காணாவின் வாரங்கல் கனம்கொண்டாவில் அமைந்துள்ள ஒரு மிருகக்காட்சிசாலையாகும்.
# காக்காத்திய விலங்கியல் பூங்கா

## வரலாறு

இயற்கையின் புனிதத்தைப் பாதுகாத்துப் பராமரிக்க வாரங்கல் மாவட்ட நிர்வாகம் இந்த மிருகக்காட்சிசாலையை உருவாக்கியுள்ளது. வாரங்கல் மிருகக்காட்சிசாலை 1985ல் பொதுமக்களுக்காகத் திறக்கப்பட்டது. இந்த மிருகக்காட்சிசாலை கல்வி மற்றும் பொழுதுபோக்கு மையமாகச் செயல்படுகிறது.  
இந்திய மிருகக்காட்சிசாலை ஆணையம் 2010ல் இந்த மிருகக்காட்சிசாலையை தேசிய விலங்கியல் பூங்காவாக மாற்ற உத்தரவிட்டது. இதனை 2013க்குள் செயல்படுத்தவும் திட்டமிடப்பட்டது.
# காக்காத்திய விலங்கியல் பூங்கா

## விலங்குகள் மற்றும் கண்காட்சிகள்

இந்த மிருகக்காட்சிசாலை சுமார் 50 ஏக்கர் பரப்பளவில் அமைந்துள்ளது. இங்குப் பல வகையான பறவைகள், விலங்குகள் மற்றும் ஊர்வன உள்ளன. இவற்றில் சில கரடி, சிறுத்தை, மான், ஆசியக் கறுப்புக் கரடி, தீக்கோழி, மயில்கள், காட்டுப்பூனை, ஆமை, ரியா, புறாக்கள், பொன்னிறக் குள்ளநரி, முதலைகள் போன்ற விலங்குகள் உள்ளன. மிருகக்காட்சிசாலையில் பட்டாம்பூச்சிப் பூங்காவும் உள்ளது.
# காக்காத்திய விலங்கியல் பூங்கா

## போக்குவரத்து

மிருகக்காட்சிசாலையில் மிகச் சிறந்த போக்குவரத்து வசதி உள்ளது. தெலங்காணா மாநில சாலை போக்குவரத்துக் கழகம் உட்படப் பல தனியார் சேவைகள் மிருககாட்சி சாலையினை பிற நகரங்களுடன் இணைக்கின்றன. அருகிலுள்ள தொடருந்து நிலையம் காசிபேட் சந்திப்பு தொடருந்து நிலையமாகும். இது மிருகக்காட்சிசாலையில் இருந்து 7 கி.மீ. தொலைவில் உள்ளது.
# மகாபாரதம் (1988 தொலைக்காட்சித் தொடர்)

**மகாபாரதம்** (Mahabharat) என்பது இதே பெயரில் உள்ள பண்டைய சமசுகிருத காவியத்தை அடிப்படையாகக் கொண்ட ஒரு காவிய இந்திய தொலைக்காட்சித் தொடராகும். அசல் ஒளிபரப்பு மொத்தம் தொண்ணூற்று நான்கு அத்தியாயங்களைக் கொண்டிருந்தது. மேலும் 1988 அக்டோபர் 2 முதல் 1990 சூன் 24 வரை தூர்தர்ஷனில் ஒளிபரப்பப்பட்டது. இதை பி.ஆர் சோப்ரா தயாரித்து, அவரது மகன் ரவி சோப்ரா இயக்கியுள்ளார். ராஜ் கமல் இசையமைத்தார். வியாசரின் அசல் கதையை அடிப்படையாகக் கொண்டு பண்டிட் நரேந்திர சர்மா மற்றும் இந்தி / உருது கவிஞர் ராஹி மசூம் ராசா ஆகியோர் திரைக்கதை எழுதியுள்ளனர். இந்தத் தொடருக்கான ஆடைகளை மகன்லால் டிரஸ்வாலா வடிவமைத்தார்.  
ஒவ்வொரு அத்தியாயமும் ஏறக்குறைய 60 நிமிடங்கள் ஒலிபரப்பப்பட்டது. இது பாடல் உள்ளடக்கம் மற்றும் பகவத் கீதையின் இரண்டு வசனங்களைக் கொண்ட தலைப்புப் பாடலுடன் தொடங்கியது. இந்திய பாடகர் மகேந்திர கபூர் தலைப்பு பாடலை பாடியும் வசனங்கள் பேசியும் இருந்தார். தலைப்பு பாடலைத் தொடர்ந்து இந்திய குரல் கலைஞர் ஹரிஷ் பீமானி காலத்தின் உருவமாக பேசினார். அவர் தற்போதைய சூழ்நிலைகளை விவரித்தார். மேலும், அத்தியாயத்தின் உள்ளடக்கத்தின் ஆன்மீக முக்கியத்துவத்தை எடுத்துக்காட்டினார். இது தொலைக்காட்சிக்காக தயாரிக்கப்பட்ட மிக வெற்றிகரமான மகாபாரதத் தொடராகும்.
# மகாபாரதம் (1988 தொலைக்காட்சித் தொடர்)

## கதை

கிருட்டிணன், பாண்டவர்கள், கௌரவர்கள், கர்ணன், திரௌபதி போன்றவர்களைச் சுற்றியுள்ள காவிய மகாபாரத சம்பவங்களை இந்தத் தொடர் உள்ளடக்கியது.
# மகாபாரதம் (1988 தொலைக்காட்சித் தொடர்)

## தயாரிப்பு

தயாரிப்பு குழு உறுப்பினர் கிசோர் மல்கோத்ராவின் கூற்றுப்படி, இந்தத் தொடரைத் தயாரிப்பதற்கான மொத்த செலவு செலவாயிற்று. இந்தத் தொடருக்கான நடிப்பு 1986 இல் தொடங்கியது. மேலும், படப்பிடிப்பு 1988 நடுப்பகுதியில் தொடங்கியது. இது பெரும்பாலும் மும்பையின் திரைப்பட நகரில் படமாக்கப்பட்டது. மேலும், குருசேத்திரப் போர் ராஜஸ்தானில் படமாக்கப்பட்டது பரத மன்னராக நடித்த ராஜ் பப்பர் மற்றும் சத்தியவதியாக நடித்த தெபாசிறீ ராய் ஆகியோரைத் தவிர, இந்தத் தொடரில் கிட்டத்தட்ட அனைத்து நடிகர்களும் புதுமுகங்கள் ஆவர் .  
கிருட்டிணனின் முக்கிய பாத்திரத்தில் 23 வயதில் பி.டி சோப்ரா, ரவி சோப்ரா, பண்டிட் நரேந்திர சர்மா மற்றும் ராஹி மசூம் ராசா ஆகியோரால் நிதீஷ் பரத்வாஜ் தேர்ந்தெடுக்கப்பட்டார். ஆரம்பத்தில், விதூர் வேடத்திற்கு அவர் தேர்வு செய்யப்பட்டார். ஆனால், பி.ஆர்.சோப்ரா, பரத்வாஜ் இளமையாக இருப்பதால் இந்த பாத்திரத்தில் நடிக்க வேண்டாம் என்று கருதியதால், வீரேந்திர ரஸ்தான் விதுரன் வேடத்தில் நடித்தார். பின்னர் பரத்வாஜ் நகுலன் மற்றும் சகாதேவன் ஆகிய வேடங்களில் நடிக்க முன்வந்தார். ஆனால் அதுவும் நிராகரிக்கப்பட்டு அபிமன்யுவாக நடிக்க விரும்பினார். சில நாட்களுக்குப் பிறகு, கிருட்டிணனாக நடிக்க அவர் அழைக்கப்பட்டு இறுதி செய்யப்பட்டார். ஆரம்பத்தில் நிராகரிக்கப்பட்ட போதிலும், அருச்சுனனின் கதாபாத்திரத்தை சித்தரிக்க பெரோஸ் கான் தேர்வு செய்யப்பட்டார் (பின்னர் அவர் அர்ஜுன் என்ற பெயரையே தனது திரைப் பெயராக ஏற்றுக்கொண்டார். (இதே பெயரில் இருக்கும் மிகவும் பிரபலமான நடிகருடன் குழப்பமடையக்கூடாது).  
சோப்ரா "வலுவான வரலாற்று தன்மையுடன் காணக்கூடிய" ஒருவரைத் தேடியபின் ஆசிய விளையாட்டு தங்கப் பதக்கம் வென்ற பிரவீன்குமார் வீமனாகச் சித்தரிக்க தேர்வு செய்யப்பட்டார். திரௌபதியின் கதாபாத்திரத்திற்காக ஜூஹி சாவ்லா உட்பட, சுமார் ஆறு நடிகைகள் தேர்வு செய்யப்பட்டனர். அவருக்கு வேறொரு படபிடிப்பு இருந்ததால் இதிலிருந்து விலகினார். ரம்யா கிருஷ்ணன் மற்றும் ரூபா கங்குலி ஆகியோர் இறுதிப் பெயர்களாக இருந்தனர், கடைசியில் ரூபா கங்குலி தேர்வு செய்யப்பட்டார். ஏனெனில் அவரது இந்தி உச்சரிப்பு நன்றாக இருந்தது.  
அபிமன்யு கதாபாத்திரத்திற்காக கோவிந்தா மற்றும் சங்கி பாண்டே ஆகியோர் ஒப்பந்தம் செய்யப்பட்டனர். ஆனால் அவர்களுக்கும் வேறொரு படத்தில் நடிக்க வேண்டியிருந்ததால் விலகினர். பின்னர், மாஸ்டர் மயூர் இந்த பாத்திரத்தில் நடித்தார். அருச்சுனனாக நடிக்க விரும்பிய முகேஷ் கண்ணாவுக்கு ஆரம்பத்தில் துரியோதனன் வேடம் வழங்கப்பட்டது. ஆனால் அவர் துரோணாச்சாரியர் வேடத்தில் நடித்தார். விஜயேந்திர கட்ஜ் வீடுமரின் பாத்திரத்தை கைவிட்டபோது, கண்ணாவுக்கு அப்பாத்திரம் கிடைத்தது. புனீம் இசார் வீமன் கதாபாத்திரத்தில் நடிக்க முன்வந்தார். ஆனால் பின்னர், துரியோதனனாக நடித்தார்.
# மகாபாரதம் (1988 தொலைக்காட்சித் தொடர்)

## இசை

மகாபாரதத்தின் இசையை ராஜ் கமல் இசையமைத்திருந்தார். மேலும், பாடல்களை பண்டிட் நரேந்திர சர்மா எழுதியிருந்தார். சில பாடல்கள் சுர்தாஸ், ரஸ்கான் போன்ற பக்தி எழுத்தாளர்களின் படைப்புகளிலிருந்து எடுக்கப்பட்டது. முக்கிய பாடல்களைத் தவிர, ஒவ்வொரு அத்தியாயத்தின் சுருக்கத்தையும் டிகோடிங் செய்யும் பல குறுகிய வசனங்களும் உள்ளன. அந்த வசனங்கள் அனைத்தும் மகேந்திர கபூர் பாடினார்.
# மகாபாரதம் (1988 தொலைக்காட்சித் தொடர்)

## ஒளிபரப்பு

இந்தியாவில் இந்தத் தொடர் முதலில் டி.டி. நேஷனலில் ஒளிபரப்பப்பட்டது. இது ஐக்கிய இராச்சியத்தில் பிபிசியால் ஒளிபரப்பப்பட்டது. அங்கு பார்வையாளர்களின் எண்ணிக்கையை 5.1 மில்லியன் பெற்றது. இது 1991 ஆம் ஆண்டின் மறுசீரமைப்பிற்குப் பிறகு பிபிசி 2 வில் ஒளிபரப்பப்பட்ட முதல் நிகழ்ச்சியாகும். ஆனால் இது முந்தைய ஆண்டு பிபிசி 1 இல் இரவில் தாமதமாகக் காட்டப்பட்டது. இது பிஜி மற்றும் ஸ்டார் உத்ஸாவிலும் எஃப்.பி.சி தொலைக்காட்சியிலும் காட்டப்பட்டுள்ளது. இது ஹாங்காங்கில் எபிக் தொலைக்காட்சியிலும், டிவிபி ஜேட்டிலும் ஒளிபரப்பப்பட்டது. மொழிமாற்றப் பதிப்புகள் தமிழ், தெலுங்கு, மலையாளம் மற்றும் இந்தோனேசியாவிலும் 1990 களின் முற்பகுதியில் டிபிஐயிலு, (இப்போது எம்என்சி) 2000 களின் முற்பகுதியில் ஏஎன்டிவியிலும் (இப்போது antv) ஒளிபரப்பப்பட்டன.  
இந்த நிகழ்ச்சி மீண்டும் டி.டி.பாரதியில் 2020 மார்ச் 28 முதல், டி.டி. ரெட்ரோவில் 2020 ஏப்ரல் 13 முதல், கலர்ஸ் தொலைக்காட்சியில் 2020 மே 4 முதல், ஸ்டார் பாரத் மற்றும் கொரோனா வைரஸ் காரணமாக பூட்டப்பட்டபோது ஒளிபரப்பப்பட்டது.  
டிடி பாரதி 28 மார்ச் 2020, இருந்து டிடி ரெட்ரோ ஏப்ரல் 2020 13 முதல், மீது கலர்ஸ் டிவியிலும், கொரோனா வைராசால் பொது முடக்கத்தின்போது 4 முதல் மே 2020 முதலும் நிகழ்ச்சி மீண்டும் ஒளிபரப்பப்பட்டது ஒளிபரப்பப்பட்டது.
# பி. சுப்பிரமணியன்

**பி. சுப்பிரமணியன்** (*P. Subramanian*) தமிழ்நாட்டின் கோயம்புத்தூர் மாநகரத்தின் சிங்காநல்லூர் பகுதியில் வாழ்ந்த பிரபல தொழிலதிபரும், தயாள குணம் கொண்டவரும், **சாந்தி சமூகப் பணிகள்** எனும் அறக்கட்டளையின் நிர்வாகியும், பி. எஸ். ஜி. தொழில்நுட்பக் கல்லூரியின் முன்னாள் மாணவரும், பின்னர் அதே கல்லூரியில் விரிவுரையாளராகவும், கோவை கியர் நிறுவனத்தின் நிறுவனத் தலைவராகவும் இருந்தவர். இவர் தனது 78-ஆம் வயதில் உடல்நலக் குறைவால் 11 டிசம்பர் 2020 அன்று கோயம்புத்தூரில் காலமானார்.
# பி. சுப்பிரமணியன்

## வரலாறு

கோவை பி. எஸ். ஜி. பாலிடெக்னிக் கல்லூரியில் பயின்ற பி. சுப்பிரமணியன் 'சாந்தி கியர்ஸ்' எனும் உற்பத்தி தொழிற்சாலையை 1972-ஆம் ஆண்டு தொடங்கினார். அதன் மூலம், இயந்திர உதிரி பாகங்களை உற்பத்தி செய்து, பல்வேறு நாடுகளுக்கு ஏற்றுமதி செய்து வேகமாக வளர்ச்சியடைந்தார். இதனால் இவர் **கோவையின் கியர் மேன்** என அழைக்கப்பட்டார். இவர் சாந்தி என்பவரை மணந்தார். சுப்பிரமணியன், 1996-இல் தனது மனைவி சாந்தியின் மறைவிற்குப் பின், சாந்தி கியர் உற்பத்தி நிறுவனத்தை 2012 அன்று சென்னை முருகப்பா குழுமத்திற்கு விற்கப்பட்டது. 1996-இல் சாந்தி சமூகப் பணிகள் எனும் அறக்கட்டளையை நிறுவினார். சாந்தி சமூகப் பணிகள் அறக்கட்டளை வெளியாரிடம் பணமாகவோ அல்லது பொருளாகவோ நன்கொடை பெறுவதில்லை.
# பி. சுப்பிரமணியன்

## பத்ம சிறீ விருது

இந்திய அரசு இவரது மறைவிற்குப் பின் 2021-ஆம் ஆண்டில் பத்ம சிறீ விருது அளித்து பெருமைபடுத்தியது.
# கஹ்ரமன்மரஸ் மாகாணம்

**கஹ்ரமன்மாராஸ் மாகாணம்** (*Kahramanmaraş Province*, ) என்பது துருக்கியின் ஒரு மாகாணமாகும் இந்த மாகாணத்தின் தலைநகரம் கஹ்ரமன்மாராக் நகரம் ஆகும். மாகாண்த்தின் போக்குவரத்துக் குறியீடு 46 ஆகும்.  
கஹ்ரமன்மாரா சமமான அட்சரேகை மற்றும் தீர்க்கரேகைகளின் வடகிழக்கு கோட்டால் பயணிக்கிறது.
# கஹ்ரமன்மரஸ் மாகாணம்

## மாவட்டங்கள்

கஹ்ரமன்மாரா மாகாணம் 10 மாவட்டங்களாக பிரிக்கப்பட்டுள்ளது (İlçe):  
- **கஹ்ரமன்மரஸ்** (மத்திய மாவட்டம், விரைவில் துல்கடிரோஸ்லு மற்றும் ஒனிகிசுபத் என பிரிக்கப்பட உள்ளது)
- அஃபின்
- ஆண்ட்ரான்
- காக்லேயன்செரிட்
- இக்கினோசு
- எல்பிஸ்தான்
- கோக்சுன்
- நூர்ஹாக்
- பஸர்காக்
- திருகோகுலு
# கஹ்ரமன்மரஸ் மாகாணம்

## சுற்றுச்சூழல்

துருக்கியில் காற்று மாசுபாடு இங்கு ஒரு நீண்டகால பிரச்சினையாக உள்ளது. இதற்கு நிலக்கரியை எரிபொருளாக கொண்ட அஃபின்-எல்பிஸ்தான் மின் நிலையங்கள் ஒரு காரணமாக உள்ளன.
# கஹ்ரமன்மரஸ் மாகாணம்

## பொருளாதாரம்

கஹ்ரன்மரஸ் வரலாற்று ரீதியாக தங்கத்திற்காக பிரபலமானது. நெசவுத் தொழில் ஒப்பீட்டளவில் புதியதாகவும், பெரும்பாலும் எந்திரமயமாக்கபட்டதாகவும் உள்ளது.
# கஹ்ரமன்மரஸ் மாகாணம்

## கல்வி

கஹ்ரமன்மாரா சாத்தாமம் பல்கலைக்கழகம் என்பது மாகாணத்தின் அண்மையில் நிறுவப்பட்ட பல்கலைக்கழகமாகும், இது சமூகம், மொழி, தொழில்நுட்ப அறிவியல், மருத்துவக் கல்வியை வழங்குகிறது.
# பலேர் நீர்த்தேக்கம்

**பலேர் ஏரி** (Palair Lake) என்பது இந்தியாவின் தெலுங்காணாவின் கம்மம் மாவட்டத்தில் உள்ள செயற்கையான நன்னீர் ஏரி ஆகும். இது இப்பகுதியின் முக்கிய நீர் ஆதாரமாக உள்ளது. இது கம்மம் மாவட்டத்தின் குசுமஞ்சி மண்டலத்தில் உள்ள பலேர் கிராமத்தில் அமைந்துள்ளது. கம்மம் மாவட்ட தலைமையகத்திலிருந்து சுமார் 30 கிலோமீட்டர் தொலைவில் இந்த ஏரி உள்ளது. இந்த ஏரி நாகார்ஜுனா சாகர் திட்டத்தின் இடது கரை கால்வாயான லால்பகதூர் கால்வாயின் சமநிலை நீர்த்தேக்கமாகும். சுமார் 1,748 ஹெக்டேர் பரப்பளவில் அமைந்துள்ள இந்த ஏரியின் சேமிப்புத் திறன் 2.5 டி. எம். சி ஆகும். இந்த ஏரி மாவட்டத்தில் முக்கியமான சுற்றுலாத் தலமாகவும் உள்ளது. சுற்றுலா மேம்பாட்டிற்காக இந்த ஏரியில் நீர் சார்ந்த சாகச விளையாட்டு மற்றும் பொழுதுபோக்கு வசதிகள் சமீபத்தில் ஏற்படுத்தப்பட்டன. பலேர் நீர்த்தேக்க நீரைப் பயன்படுத்தி நீர் மின்சக்தியும் உருவாக்கப்படுகிறது.
# சையத் மோடி இரயில்வே விளையாட்டரங்கம்

**சையத் மோடி இரயில்வே விளையாட்டரங்கம்** *(Syed Modi Railway Stadium)* இந்தியாவின் உத்தரபிரதேசத்திலுள்ள கோரக்பூர் நகரத்தில் அமைந்திருக்கிறது. 1982 ஆம் ஆண்டு விதர்பா துடுப்பாட்ட அணிக்கு எதிராக இரயில்வே துடுப்பாட்ட அணி இத்துடுப்பாட்ட அரங்கில் விளையாடியபோது இரண்டு இரஞ்சிக் கோப்பை போட்டிகள் நடந்தன. 1983 ஆம் ஆண்டு ராசத்தான் துடுப்பாட்ட அணிக்கு எதிராக இரயில்வே துடுப்பாட்ட அணி விளையாடியபோது மீண்டும் அரங்கம் பயன்படுத்தப்பட்டது  
இந்த அரங்கம் இந்திய இரயில்வே துறையால் நிறுவப்பட்டு நிர்வகிக்கப்படுகிறது. இக்காரணத்தினாலேயே இரயில்வே விளையாட்டரங்கம் என்று பெயரிடப்பட்டது. ஆனால் பின்னர் முன்னாள் இந்திய பூப்பந்து விளையாட்டு வீரர் சையத் மோடியின் நினைவாக அவர் பெயர் சூட்டப்பட்டது.
# சோபா டோபாசு

**சோபா டோபாசு** *(Sobha Topaz)* இந்தியாவின் கேரள மாநிலத்தின் திருச்சூர் நகரில் அமைந்துள்ள ஒரு வானளாவியாகும். திருச்சூர் நகரத்தின் சோபா நகர் பகுதியில் 97.90 மீட்டர் உயரம் கொண்டு 27 அடுக்குகளுடன் ஒரு சிறப்பு சொகுசு குடியிருப்பு வானளாவியாக இக்கட்டிடம் அமைந்துள்ளது. கேரளாவின் மிக உயர்ந்த கட்டிடங்கள் வரிசையில் சோபா டோபாசு இரண்டாவது இடத்தைப் பெறுகிறது. கொச்சியிலுள்ள சாய்சு பேலசு முதலாவது இடத்தில் உள்ளது. உலங்கூர்தி போன்ற சிறு விமானங்கள் இறங்கக்கூடிய இறங்குதள வசதியும் இக்கட்டிடத்தின் மேற்புறத்தில் செய்யப்பட்டுள்ளது. இவ்வானளாவி திட்டத்தை பெங்களூருவைச் சேர்ந்த சோபா நிறுவனம் கட்டியுள்ளது. 2012 ஆம் ஆண்டு நடைபெற்ற இந்திய கட்டுமான வார விருதுகள் வழங்கும் விழாவில் அந்த ஆண்டில் கட்டப்பட்ட உயரமான கட்டிடங்கள் வரிசையில் சோபா டோபாசு இரண்டாம் பரிசைப் பெற்றது.
# ஒன் அவிக்னா பார்க்

**ஒன் அவிக்னா பார்க்** *(One Avighna Park)* என்பது இந்தியாவின் மகாராட்டிர மாநிலத்திலுள்ள மும்பை நகரில் அமைந்துள்ள ஓர் இரட்டை வானளாவியாகும். மும்பை நகரத்தின் பரேல் பகுதியில் 260 மீட்டர் உயரம் கொண்டு 61 அடுக்குகளுடன் சொகுசு குடியிருப்பு வானளாவியாக இக்கட்டிடம் அமைந்துள்ளது.
# பிரோசாபாத் இரயில் பேரழிவு

**பிரோசாபாத் இரயில் பேரழிவு** *(Firozabad rail disaster)* 1995 ஆம் ஆண்டு ஆகத்து மாதம் 20 அன்று இந்தியாவின் வடக்கு இரயிலே பிரிவில் தில்லி-கான்பூர் பாதையில் பிரோசாபாத் நகரத்திற்கு அருகில் நிகழ்ந்தது. பயனிகள் இரயில் ஒன்று பசுவின் மீது மோதிய பின்னர் நிறுத்தப்பட்டதால் இவ்விபத்து நிகழ்ந்தது. விபத்தில் 358 நபர்கள் கொல்லப்பட்டனர் என்று சில தகவல்களும் 400 எண்ணிக்கைக்கும் மேற்பட்டவர்கள் கொல்லப்பட்டனர் என்று சில தரவுகளும் தெரிவிக்கின்றன. இந்த விபத்து இந்திய மாநிலமான உத்தரப்பிரதேசத்தில் நடந்தது. மோதிக் கொண்ட இரண்டு இரயில்களும் இந்திய தலைநகர் புது தில்லி நோக்கி சென்று கொண்டிருந்தன. கான்பூரிலிருந்து வந்துகொண்டிருந்த முதலாவது இரயிலான காலிந்தி விரைவுவண்டி வண்டியை நிறுத்த முடியாமல் பசுவின் மீது மோதியது. இதன் பின்னால் பூரியிலிருந்து வந்துகொண்டிருந்த புருசோத்தமன் விரைவு வண்டி 70 கிலோமீட்டர் வேகத்தில் காலிந்தி விரைவுவண்டியின் மீது மோதியது. by the Purushottam Express from Puri.
# எச். நாகப்பா

**எச். நாகப்பா **(H. Nagappa) என்பவர் ஒரு இந்திய ஐக்கிய ஜனதா தளம் கட்சியைச் சார்ந்த ஒரு அரசியல் தலைவராகவும், கர்நாடக சட்டமன்றத்தில் இரண்டு முறை உறுப்பினராகவும், ஜே.எச். படேல் அமைச்சரவையில் விவசாய சந்தைப்படுத்தல் அமைச்சராகவும் இருந்தார் .  
சாமராஜ்நகர் மாவட்டத்தின் காமகேரே கிராமத்தில் இருந்து ஆகஸ்ட் 25, 2002 அன்று வனத்திற்குள் வசித்த வீரப்பன் மற்றும் அவரது கும்பல் உறுப்பினர்களால் அவர் கடத்தப்பட்டார். டிசம்பர் 8, 2002 அன்று, நாகப்பா தமிழக மாநிலத்தின் எல்லையில் உள்ள மாதேசுவரன் மலைக்கு அருகிலுள்ள சாங்கடி வனப்பகுதியில் இறந்து கிடந்தார்.
# வால்டர் வில்சன்

சர் **வால்டர் ஸ்டூவர்ட் ஜேம்ஸ் வில்சன்** (1876 - 16 ஏப்ரல் 1952) பிரித்தானிய இந்தியாவில் ஆங்கிலத்தில் பிறந்த வணிகரும் வங்கியாளரும் ஆவார். இவர் பிரித்தானிய இந்தியாவின் மத்திய சட்டமன்றத்தில் உறுப்பினராகவும் பணியாற்றிவர் ஆவார்.  
அவர் இங்கிலாந்துக்குத் திரும்பிச் சென்ற பிறகும் அவர் இறக்கும் வரை இந்தியாவுடன் நெருங்கிய தொடர்பு வைத்திருந்தார்.
# வால்டர் வில்சன்

## வாழ்க்கை

வால்டெக்ராவே பார்க் பகுதியைச் சார்ந்த ஆல்பர்ட் வில்சன் (1843-1922) உடன் மேரி எலிசபெத் ஆகியோருக்குப் பிறந்தவர்களில் மூத்த எஞ்சியிருக்கும் மகன் வால்டர் வில்சன் ஆவார். இவர் செயின்ட் பால் பள்ளியில் கல்வி கற்றார்.  
1921 ஆம் ஆண்டில், வில்சன் டர்னர் மோரிசன், & கோ, லிமிடெட் நிறுவனத்தின் இயக்குநராகவும், கல்கத்தா மாநகராட்சியின் உறுப்பினராகவும் இருந்தார். 1924 ஆம் ஆண்டில், அவர் இந்திய சட்டமன்றத்தில் நியமிக்கப்பட்டார். மற்றும் 1928 வரை பணியாற்றினார்.  
ஜூலை 3, 1926 இல், வில்சனுக்கு சர் பட்டம் வழங்கப்பட இருப்பதாக அறிவிக்கப்பட்டது, இது 1927 ஜனவரி 18 அன்று டெல்லியின் குடியரசுத் தலைவர் இல்லத்தில் இந்தியாவின் வைசிராய் இர்வின் பிரபு என்பவரால் நடத்தப்பட்டது.  
1928 ஆம் ஆண்டில், வில்லியம் கோட்டையில் உச்சநீதிமன்றத்தின் முதல் தலைமை நீதிபதியான எலியா இம்பேயின் டில்லி கெட்டலின் உருவப்படத்தை கல்கத்தாவின் விக்டோரியா நினைவிடத்தில் வழங்கினார்.  
பின்னர் அவர் இம்பீரியல் வங்கியின் இயக்குநராக இருந்தார்.  
வில்சன் 2, ஹேஸ்டிங்ஸ் பார்க் ரோடு, அலிபூர், கல்கத்தா, வங்காளம், மற்றும் கென்வர்ட், டோன்பிரிட்ஜ், கென்ட் ஆகிய இடங்களில் வீடுகளைக் கொண்டிருந்தார், மேலும் ஓரியண்டல் கிளப், ரானெலாக் கிளப், ராயல் பாம்பே யாக் கிளப் மற்றும் ராயல் கல்கத்தா டர்ஃப் கிளப் ஆகியவற்றில் உறுப்பினராக இருந்தார் . 1943 ஆம் ஆண்டில், அவர்களின் மகள் ரேச்சல் மேரி, வெல்ஷ் காவலர்களின் இளம் அதிகாரியான மெர்வின் கிறிஸ்டோபர் வியாஸ்பி-பெல்ஹாம் என்பவரை மணந்தார், பின்னர் அவர் ஒரு படைப்பிரிவுத் தலைவராக இருந்தார் . அவர்களுக்கு ஒரு மகனும் ஒரு மகளும் இருந்தனர்.  
வில்சன் ஏப்ரல் 16, 1952 அன்று டான்பிரிட்ஜில் உள்ள ஒரு மருத்துவமனையில் இறந்தார்.
# திலீப் சர்கார்

**திலீப் சர்க்கார்** *(Dilip Sarkar)* (பிறப்பு 1948 அல்லது 1949 - இறப்பு 9 ஜூன் 2013) இவர் இந்தியாவின் மேற்கு வங்க மாநில அரசியல்வாதியும் பராபனி சட்டமன்றத் தொகுதியின் முன்னாள் உறுப்பினரும் ஆவார். இவர் இந்திய பொதுவுடைமை (மார்க்சிஸ்ட்) கட்சியினைச் சார்ந்தவர்.
# திலீப் சர்கார்

## இறப்பு

இவர் 2013ஆம் ஆண்டு ஜூன் 9ஆம் தேதியன்று இவரது 64 வயதில் சுடப்பட்டு இறந்தார்.
# புரோப்பனோலமீன்கள்

**புரோப்பனோலமீன்கள்** *(Propanolamines)* என்பவை வேதிச் சேர்மங்களின் ஒரு வகையாகும். இவற்றில் பெரும்பாலானவை மருந்து வகைப்பொருள்களாகும். 1-அமினோ-2-புரோப்பனால் சேர்மத்திலிருந்து வழிப்பெறுதிகளாகப் பெறப்பட்ட அமினோ ஆல்ககால்களை புரோப்பனோலமீன்கள் எனக் கருதலாம்.
- அசிபியூட்டோலோல்
- அட்டெனோலோல்
- பீட்டாசோலோல்
- பைசோப்ரோலோல்
- மெட்டாபுரோலோல்
- நாதொலோல்
- பென்பியூட்டோலோல்
- பீனைல்புரோப்பனாலமீன்
- பிந்தோலோல்
- பிராக்டோலோல்
- புரோபிரானோலோல்
- இரிட்டோதிரைன்
- திமோலோல்
உள்ளிட்ட சேர்மங்கள் புரோப்பனோலமீன்கள் வகையைச் சேர்ந்தவையாகும்.
# புரோப்பனோலமீன்

**புரோப்பனோலமீன்** *(Propanolamine)* என்ற சேர்மத்தால் பின்வரும் மூலச்சேர்மங்கள் எதையும் விவரிக்கமுடியும். :
- 2-அமினோ-1-புரோப்பனால் அலானைன் என்ற சேர்மத்தின் ஐதரசனேற்ற வழிப்பெறுதி.
- 3- அமினோ-1-புரோப்பனால், நேர்சங்கிலி சேர்மம் ஆனால் பரவலாகப் பயன்படுத்தப்படுவதில்லை.
- 3-அமினோ-2-புரோப்பனால் (ஐசோபுரோப்பனோலமீன்கள்). ஒன்று அல்லது இரண்டு சமான புரோப்பைலீன் ஆக்சைடுடன் அமீன்கள் சேர்த்து தயாரிக்கப்படுகிறது.  
அமீன் இரண்டாம் நிலை அல்லது மூன்றாம் நிலை அமீனாக இருந்தால் பல வழிப்பெறுதிகள் கிடைக்கின்றன.
மூல புரோப்பனோலமீன்கள் நிறமற்றவையாக உள்ளன. இவற்றின் மூலக்கூற்று வாய்ப்பாடு C<sub>3</sub>H<sub>9</sub>NO. என்பதாகும்.
# அபியும் நானும் (தொலைக்காட்சித் தொடர்)

**அபியும் நானும்** என்பது சன் தொலைக்காட்சியில் 26 அக்டோபர் 2020 முதல் 25 பிப்ரவரி 2023 திங்கள் முதல் சனி வரை மாலை 6:30 மணிக்கு மற்றும் பிற்பகல் 3 மணிக்கு ஒளிபரப்பட்ட தொலைக்காட்சி நாடகத் தொடர் ஆகும். இந்த தொடரை சன் என்டர்டெயின்மெண்ட் மற்றும் விஷன் டைம் இந்தியா பிரைவேட் லிமிடெட் இணைத்து தயாரிக்க, ரிஜா மனோஜ், வித்யா மோகன், அரவிந்து ஆகாசு, நிதிஷ் போன்ற பலர் நடித்துள்ளார்கள்.
# அபியும் நானும் (தொலைக்காட்சித் தொடர்)

## கதை சுருக்கம்

மீனா மற்றும் சிவாவின் மகனான முகில் குறும்புக்காரர் மற்றும் அவரது பாட்டி ராஜேஸ்வரியின் செல்ல பேரனும் ஆவான். அபி ஒரு மென்மையான இயல்புடைய பெண். தனது தந்தையின் பணி நிமித்தமாக முகிலன் வீட்டிற்கு வரும் அபியை சிறிதும் விரும்பாத முகிலன். அவளை தனது எதிரி என்று நினைக்கிறான். அபி முகிலுடன் நண்பனாக முயற்சிக்கிறாள். இந்த தொடரின் கதை அபி மற்றும் முகில் என்ற இரண்டு குழந்தைகளைச் சுற்றியும் மீனாவின் கடந்தகால மர்மப்பதையும் சுற்றியும் நகர்கின்றது.
# அபியும் நானும் (தொலைக்காட்சித் தொடர்)

## நடிகர்கள்

### முதன்மைக் கதாபாத்திரம்

- ரியா மனோஜ் - அபிராமி
- வித்யா மோகன் - மீனா
- அரவிந்து ஆகாசு - சிவா சுப்பிரமணியம்
- நிதிஷ் - முகிலன்
# அபியும் நானும் (தொலைக்காட்சித் தொடர்)

## நடிகர்கள்

### மீனா குடும்பத்தினர்

- அகிலா - கிரிஜா சுந்தர்
- குறிஞ்சி நாதன் - சுந்தர்
- ஜெகநாதன் - சுமோ
- லதா - ராஜேஸ்வரி
- ஜெய்சங்கர் - சங்கிலி கருப்பன் (சிறப்புத் தோற்றம் )
- லட்சுமி ராஜ் - ஈஸ்வரன் (மீனாவின் சகோதரன்)
- வனஜா - கல்யாணி ஈஸ்வரன்
# அபியும் நானும் (தொலைக்காட்சித் தொடர்)

## நடிகர்கள்

### அபி குடும்பத்தினர்

- ராஜ்கமல் - சரவணன்
# அபியும் நானும் (தொலைக்காட்சித் தொடர்)

## நடிகர்கள்

### துணைக் கதாபாத்திரம்

- யமுனா - கீர்த்தி
# அபியும் நானும் (தொலைக்காட்சித் தொடர்)

## மதிப்பீடுகள்

இந்த தொடர் ஆரம்பித்த முதல் வாரத்தில் 6.6 மில்லியன் பார்வையாளர் பதிவுகள் பெற்று தமிழ் தொலைக்காட்சி நிகழ்ச்சியில் ஐந்தாவது இடத்தைப் பிடித்தது.
கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# அபியும் நானும் (தொலைக்காட்சித் தொடர்)

## மொழி மாற்றம்

இந்த தொடர் கன்னட மொழியில் 'அபி மட்டு நண்ணு' என்ற பெயரில் மொழி மாற்றம் செய்யப்பட்டு 21 டிசம்பர் 2020 ஆம் ஆண்டு முதல் திங்கள் முதல் வெள்ளி வரை மாலை 6:30 மணிக்கு உதயா தொலைக்காட்சியில் ஒளிபரப்பானது.  
| நாடு | மொழி | அலைவரிசை | தலைப்பு | ஒளிபரப்பு | அத்தியாயங்கள் |
| --- | --- | --- | --- | --- | --- |
| இந்தியா | கன்னடம் | உதயா தொலைக்காட்சி | அபி மட்டு நண்ணு
(ಅಭಿ ಮತ್ತು ನಾನು) | 21 டிசம்பர் 2020 - 3 ஏப்ரல் 2021 | <>88</> |
| மலையாளம் | சூர்யா தொலைக்காட்சி | அபியும் நஞ்சனும் (അഭിയും നഞ്ചനും) | 4 ஜனவரி 2021 - ஒளிபரப்பில் |  |  |
| வங்காளம் | சன் வங்காள | மிஸ்டி ஓ அம்மி
(মিষ্টি ও আমি) | 11 ஜனவரி 2021 - 21 மார்ச் 2021 | <>70 </> |  |
| தெலுங்கு | ஜெமினி தொலைக்காட்சி | நேனு நா அபி
(నేను నా అభి) | 6 செப்டம்பர் 2021 - ஒளிபரப்பில் |  |  |
# அபியும் நானும் (தொலைக்காட்சித் தொடர்)

## சர்வதேச ஒளிபரப்பு

- இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் மற்றும் 11 ஜனவரி 2021 ஆம் ஆண்டு முதல் இலங்கையில் உள்ள சக்தி தொலைக்காட்சிலும் பார்க்க முடியும்.
- இந்த தொடரின் அத்தியாயங்கள் சன் தொலைக்காட்சி என்ற யூடியூப் இணையம் அலைவரிசை மற்றும் சன் நெக்ட்ஸ், எம்எக்ஸ் பிளேயர் போன்ற இணைய மூலமாகவும் பார்க்க முடியும்.
# எம்எக்ஸ் பிளேயர்

**எம்எக்ஸ் பிளேயர்** (MX Player) என்பது இந்திய நாட்டு ஊடக ஓடை சேவையாகும். இது உலகளவில் 280 மில்லியனுக்கும் அதிகமான பயனர்களைக் கொண்டுள்ளது. இந்த தளம் தற்போது தமிழ், தெலுங்கு, இந்தி, மலையாளம், கன்னடம், மராத்தி, பெங்காலி, ஆங்கிலம், குஜராத்தி, பஞ்சாபி, போஜ்புரி போன்ற 12 மொழிகளில் விளம்பர ஆதரவு மாதிரியில் இயங்குகிறது. இது ஆண்ட்ராய்டு, ஐஓஎஸ் மற்றும் போன்ற இணைய சாதனங்களில் கிடைக்கிறது.  
2018 ஆம் ஆண்டில் டைம்ஸ் இன்டர்நெட் என்ற நிறுவனம் எம்எக்ஸ் பிளேயரில் பெரும்பான்மையான பங்குகளை 140 மில்லியன் டாலருக்கு வாங்கியது.
# சுபாசினி அலி

**சுபாசினி அலி** (Subhasini Ali) என்பவர் ஒரு இந்திய அரசியல்வாதியும், இந்தியப் பொதுவுடமைக் கட்சியின் (மார்க்சிஸ்ட்) உறுப்பினரும் மற்றும் அனைத்திந்திய ஜனநாயக மாதர் சங்கத்தின் தலைவரும், கான்பூரிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார்.
# சுபாசினி அலி

## ஆரம்பகால வாழ்க்கை மற்றும் கல்வி

சுபாசினி அலி கர்னல் பிரேம் சாகல் மற்றும் கேப்டன் இலட்சுமி சாகல் (டாக்டர் லட்சுமி சுவாமிநாதன்) ஆகியோரின் மகள் ஆவார். இவர்கள் இந்திய தேசிய ராணுவத்தின் ஒரு பகுதியாக இருந்தனர். சுபாசினி அலி தேராதூனில் உள்ள வெல்ஹாம் பெண்கள் பள்ளியில் பயின்றார். சென்னையில் உள்ள மகளிர் கிறிஸ்தவ கல்லூரியில் இளங்கலை பட்டம் பெற்றார், பின்னர் கான்பூர் பல்கலைக்கழகத்தில் முதுகலைப் பட்டம் பெற்றார். இவர் முன்னதாகத் திரைப்படத் தயாரிப்பாளர் முசாபர் அலியை மணந்தார். இவர்களது மகன் சாத், பண்டி அவுர் பாப்லி, ஜூம் பராபர் ஜூம் போன்ற படங்களை இயக்கிய திரைப்பட .இயக்குநர் ஷாத் அலி ஆவார் சுபாசினி அலி பொதுவுடமைவாதியும், நாத்திகரும் ஆவார். இவருடைய மகனும் நாத்திகர் ஆவார். சுபாசினி அலியின் மகன் சாத் சாஜ்னீன் ஹுசியனை திருமணம் செய்து கொண்டார். பின்னர் சாஜ்னீன் சாதை விவாகரத்து செய்தார்.
# சுபாசினி அலி

## அரசியல் வாழ்க்கை

ஒரு தொழிற்சங்கவாதியாகவும் மற்றும் அனைத்திந்திய ஜனநாயக மாதர் சங்கத்தின் தலைவராகவும், ஒரு காலத்தில் கான்பூரின் அரசியலில் அவர் மிகவும் செல்வாக்கு செலுத்தியவர் ஆவார். அங்கு இந்திய இந்தியப் பொதுவுடமைக் கட்சி தொழிற்சங்கங்கள் மீது கட்டுப்பாட்டைக் கொண்டிருந்தது, மேலும் இது சிபிஐ ஆதரவு எஸ்.எம். பானர்ஜியை மக்களவைக்கு நான்கு முறை 1957 முதல் 1971 வரை. இந்தியப் பொதுவுடமைக் கட்சியின் இந்த செல்வாக்கு 1989 ஆம் ஆண்டு பொதுத் தேர்தலில் நாடாளுமன்றத்தில் வெற்றிபெற உதவியது, மேலும் கான்பூரிலிருந்து 56,587 வாக்குகள் வித்தியாசத்தில் தனக்கு அடுத்து வந்த போட்டியாளரான பாரதிய ஜனதா கட்சி வேட்பாளரை தோற்கடித்தார். 1977ஆம் ஆண்டில் நெருக்கடி நிலைக்குப் பிறகு பொதுவுடமைக் கட்சியின் செல்வாக்கு குறைந்தது. 1996 பொதுத் தேர்தலில் அவர் 151,090 வாக்குகள் வித்தியாசத்தில் தோற்றார். 2004 பொதுத் தேர்தலில் 4558 வாக்குகள் (0.74%) மட்டுமே பெற்று ஐந்தாவது இடத்தைப் பிடித்தார். இந்திய பொதுவுடமைக் கட்சியின் (மார்க்சிஸ்ட்) வேட்பாளராக பராக்பூரிலிருந்து 2014 பொதுத் தேர்தலில் அவர் போட்டியிட்டு தோல்வியடைந்தார்.  
அவர் தற்போது இந்தியப் பொதுவுடமைக் கட்சியின் (மார்க்சிஸ்ட்) மத்திய குழுவில் உறுப்பினராக உள்ளார். அவர் 2015 ஆம் ஆண்டில் இந்திய கம்யூனிஸ்ட் கட்சியின் (மார்க்சிஸ்ட்) அரசியல் பணியகத்தில் (பொலிட் பீரோ) சேர்க்கப்பட்டார், இதன் மூலம் பிருந்தா காரத்துக்குப் பிறகு அரசியல் பணியகத்தில் இரண்டாவது பெண் உறுப்பினரானார்.
# சுபாசினி அலி

## திரைப்படங்கள்

சுபாசினி அலி 1981 ஆம் ஆண்டு வெளிவந்த, உம்ராவ் ஜான் என்ற அவரது கணவர் முசாபர் அலி இயக்கிய திரைப்படத்திற்கான ஆடைகளை வடிவமைத்தார். அவர் நடிப்பிலும் ஈடுபட்டார். மேலும் அவரது முதல் கதாபாத்திரம் 2001 இல் வெளியான அசோகாவில் இருந்தது, அதைத் தொடர்ந்து 2002 ஆம் ஆண்டில் தி குரு என்ற ஆங்கிலத் திரைப்படத்திலும் நடித்தார். 2005 ஆம் ஆண்டில் மீண்டும் காணப்பட்டது, அவரது சக கட்சி உறுப்பினர் பிருந்தா காரத் உடன் அமு படத்தில் நடித்தார் .  
முசாபர் அலி இயக்கிய அஞ்சுமான் (1986) திரைப்படத்தை கான்பூரில் அனைத்திந்திய ஜனநாயக மாதர் சங்கத்திற்கான தனது போராட்டங்களுக்கான ஊக்கமாகப் பயன்படுத்திக் கொண்டார்.
# கதக் நடனத்தின் தேசிய நிறுவனம்

**கதக் நடனத்தின் தேசிய நிறுவனம்** (National Institute of Kathak Dance) **கதக் கேந்திரா** என்றும் அழைக்கப்படும் இது, இந்திய பாரம்பரிய நடன வடிவமான கதக்கின் முதன்மையான நடன நிறுவனமாகும். மேலும் புதுடில்லியில் அமைந்துள்ள இந்தியாவின் தேசிய இசை, நடனம் மற்றும் நாடக அகாதாமியான சங்கீத நாடக அகாதமியின் ஒரு பிரிவாகவும் இருக்கிறது. 1964 ஆம் ஆண்டில் நிறுவப்பட்ட இந்த நிறுவனம் முதன்மையாக கதக்கிற்கு அர்ப்பணிக்கப்பட்டுள்ளது. இருப்பினும் இது இந்துஸ்தானி இசை (குரல்) மற்றும் பக்கவாத்தியம் மற்றும் கைம்முரசு இணை ஆகிய பாடங்களையும் வழங்குகிறது.
# கதக் நடனத்தின் தேசிய நிறுவனம்

## வரலாறு

1947 க்குப் பிறகு சுதந்திரத்திற்குப் பிந்தைய சுதேச அரசுகளின் முடிவு, கதக் ஆதரவாளர்களுக்கும் குருக்களுக்கும் அரச ஆதரவின் முடிவைக் கொண்டு வந்தது. பலர் தனிப்பட்ட முறையில் கற்பிக்கத் தொடங்கினர். முன்னதாக, அவத் மாநிலத்தின் ஆதரவின் கீழ், இலச்சு மகாராஜ் மும்பைக்கு குடிபெயர்ந்தார். அதே நேரத்தில் அவரது சகோதரர் சம்பு மகாராஜும் அவரது மருமகனும் 1955 இல் புது தில்லிக்கு குடிபெயர்ந்தனர். சங்கீத நாடக அகாதமியின் முதல் செயலாளர் நிர்மலா ஜோஷியின் முயற்சியாலும், சிறீராம் குழுமத்தின் தொழிலதிபர் லாலா சரத் ராமின் மனைவி சுமித்ரா சரத் ராமின் ஆதரவின் கீழும் கதக் கேந்திரா முதலில் சிறீராம் பாரதிய கலா மையத்தின் கதக் பிரிவாக நிறுவப்பட்டது. இங்கே கதக்கின் லக்னோ கரானாவின் (பள்ளி) குருவாக கொண்டாடப்பட்ட பண்டிட் சம்பு மகாராஜ் துறைத் தலைவராக இருந்தார். 1964 ஆம் ஆண்டில் இந்த நிறுவனம் சங்க நாடக அகாதமியின் ஒரு பகுதியாக மாறியது. சூலை 1969 இல், அகாதமி இதன் செயல்பாட்டையும் எடுத்துக் கொண்டது. மேலும் அருகிலுள்ள முன்னாள் பஹவல்பூர் மாளிகையில் அதன் புதிய இடத்திற்கு மாற்றப்பட்டது, இது தேசிய நாடகப் பள்ளியையும் கொண்டுள்ளது . சம்பு மகாராஜ் பாவம் (உணர்ச்சிபூர்வமான பகுதி) ஒரு குறிப்பிடத்தக்க நிபுணராக இருந்தார். மேலும் அடுத்தடுத்த ஆண்டுகளில், பல பாரம்பரிய தும்ரி மற்றும் பஜனைகளை புதுப்பித்து கதக் திறனாய்வில் சேர்த்தார். குமுதினி லக்கியா, தமயந்தி ஜோஷி, பாரதி குப்தா, கோபி கிருட்டிணா , மாயா ராவ் மற்றும்சித்தாரா தேவி உள்ளிட்ட பல மாணவர்களுக்கு இவர் பயிற்சி அளித்தார்.  
1967 ஆம் ஆண்டில் சங்க நாடக அகாடமியின் இசை நாடக அகாடமி தனது சங்கீத நாடக அகாடமி கூட்டாளர் என்ற கௌரவத்தை வழங்கியது. 1970 ஆம் ஆண்டில் சம்பு மகாராஜின் மரணத்திற்குப் பிறகு, அவரது மருமகன் பிர்ஜு மகாராஜும், இந்த நிறுவனத்துடன் ஆரம்பத்திலிருந்தே தொடர்பு கொண்டிருந்தார். மேலும் ஒரு புகழ்பெற்ற கதக் நடனக் கலைஞரும் குருவும் என்ற தனது சொந்த உரிமையில், ஆசிரியத் தலைவரானார். மேலும் பல ஆண்டுகள் நிறுவனத்தின் இயக்குநராகவும் இருந்தார். பிர்ஜு மகாராஜ் உலகம் முழுவதும் இந்த பாலே தயாரிப்புகளை நிகழ்த்தினார், பாரம்பரிய நடன வடிவத்தை, உலகளாவிய அங்கீகாரத்தை அளித்தார். கேந்திராவின் பல முன்னாள் மாணவர்களும் பதிவு செய்யப்பட்ட ஊழியர்களாக ரெபர்டரி பிரிவில் சேர்ந்தனர்.  
உத்தரப்பிரதேச அரசு, 1973 ஆம் ஆண்டில் லக்னோவில் ஒரு கதக் கேந்திராவை நிறுவியது. இதற்கும்,ராஜஸ்தான் அரசு நிறுவிய ஜெய்ப்பூர் கதக் கேந்திராவிற்கும் நிறுவன இயக்குநராக சம்பு மகாராஜின் சகோதரர் இலச்சு மகாராஜ் இருந்தார். இரு இடங்களும் கதக்கின் அந்தந்த கரானாக்களுக்கு பெயர் பெற்றவை.
# கதக் நடனத்தின் தேசிய நிறுவனம்

## கண்ணோட்டம்

பஹவல்பூர் மாளிகையில் உள்ள பிரதான மையத்தைத் தவிர, நகரத்தில் இரண்டு கூடுதல் மையங்களையும் மையம் நடத்துகிறது, வட தில்லி மற்றும் தெற்கு தில்லியில் தலா ஒன்று:  
- கதக் கேந்திர பிரதான கட்டிடம், சாணக்கியபுரி புது தில்லி
- கதக் மையம் (வடக்கு), (கிங்ஸ்வே முகாம்)
# இலச்சு மகாராஜ்

பண்டிட் **இலச்சு மகாராஜ்** (Lachhu Maharaj) (1901-1978) இவர் ஓர் இந்திய பாரம்பரிய நடனக் கலைஞரும் கதக்கின் நடன இயக்குனருமாவார். லக்னோவில் உள்ள புகழ்பெற்ற கதக் நிபுணர்களின் குடும்பத்தில் இருந்து வந்த இவர், திரைப்பட நடன இயக்குநராக, இந்தி சினிமா, குறிப்பாக முகல்-இ-அசாம் (1960) மற்றும் *பக்கீசா* (1972) ஆகியவற்றிலும் பணியாற்றினார். 1957ஆம் ஆண்டு, இந்தியாவின் இசை, நடனம் மற்றும் நாடகத்திற்கான தேசிய அகாடமியான சங்க நாடக அகாதமி கலைஞர்களுக்கான மிக உயர்ந்த விருதான, சங்கீத நாடக அகாதமி விருதினை வழங்கியது.
# இலச்சு மகாராஜ்

## ஆரம்பகால வாழ்க்கை

ஏறக்குறைய பத்து ஆண்டுகளாக தனது மாமா மற்றும் அயோத்தி நவாபின் அரசவை நடனக் கலைஞரான பண்டிட் பிந்தாடின் மகாராஜிடமிருந்து விரிவான பயிற்சி பெற்றார். இவர் பக்கவாத்தியம், தபலா மற்றும் இந்துஸ்தானி பாரம்பரிய குரல் இசை ஆகியவற்றையும் கற்றறிந்தார்.
# இலச்சு மகாராஜ்

## தொழில்

பின்னர், இவர் மும்பைக்குச் சென்றார். அங்கு வளர்ந்து வரும் திரையுலகம் கதக்கை பரந்த பார்வையாளர்களிடம் கொண்டு செல்ல உதவியது. இவர், *மஹால்* (1949), *முகல்- இ-அசாம்* (1960), *சோதி சோதி பேடன்* (1965) மற்றும் *பக்கீசா* (1972) போன்றத் திரைப்படங்களில் நடனக் காட்சிகளின் நடனக் கலைக்காக பாராட்டப்பட்டார். கௌதம புத்தர், சந்திரவாலி மற்றும் பாரதிய கிசான் போன்ற இவரது பாலேக்கள் புகழ் பெற்றன. உத்தரபிரதேச அரசு லக்னோவில் தொடங்கிய கதக் கேந்திரத்தின் நிறுவனர் இயக்குநராகவும் இருந்தார்.
# இலச்சு மகாராஜ்

## விருதுகள்

இவர் வென்ற பல மதிப்புமிக்க விருதுகளில், குடியரசுத் தலைவர் விருது மற்றும் 1957 ஆம் ஆண்டு சங்கீத நாடக அகாதமி விருது போன்றவை குறிப்பிடத்தக்கது.
# இலச்சு மகாராஜ்

## மரபு

செப்டம்பர் 2007 இல், லக்னோவில் இவரது பிறந்த நூற்றாண்டு விழாவைக் கொண்டாடுவதற்காக இரண்டு நாள் திருவிழா ஏற்பாடு செய்யப்பட்டது. இவரது மனைவி இரமா தேவி, இவரது சீடர்களான நளினி மற்றும் கமலினி ஆகியோரின் முன்னிலையில், இவரைப் பற்றிய ஒரு புத்தகமும் வெளியிடப்பட்டது. மேலும், இவர் நிறுவிய கதக் கேந்திரா நடன நிறுவனத்தின் மாணவர்கள், *மேக் மல்ஹார்* என்ற பாலேவை நடத்தினார்.
# மீரா சேத்

**மீரா சேத்** (Mira Seth) ஒரு இந்திய அரசு குடிமைப்பணி ஊழியர் மற்றும் இராஜதந்திரி ஆவார். இவர் பெண்கள் உரிமை ஆர்வலரும் மற்றும் ஐக்கிய நாடுகளின் சிறுவர் நிதியத்தின் முன்னாள் தலைவரும் ஆவார்.  
அவர் சர்வதேச நிலையில் ஐக்கிய நாடுகள் சிறுவர் நிதியத்தின் நிர்வாகக் குழுவின் உறுப்பினராக பல பதவிகளைப் பெற்றார். மேலும் 1990 முதல் 1991 வரையும் 1991 முதல் 1992 வரை தலைவராக இருந்தார். சேத் முன்பு தொழில்துறை மேம்பாட்டுத் துறையில் பணியாற்றினார். கைத்தறி மற்றும் மீன்வளத்தை ஒழுங்குபடுத்துதல் போன்ற பல்வேறு பொருளாதார முயற்சிகளில் பெண்களின் ஈடுபாடு குறித்து அவரது ஆய்வுகள் இருந்தன. பெண்கள் மேம்பாட்டு குறித்த பிரச்சனைகளில் சேத் தனது கல்வி மற்றும் ஆய்வு அறிவைப் பயன்படுத்தினார். இவர் தனது ஆய்வுகளின் தொகுப்பினை பல கோரிக்கைகளுக்குப் பின்னர் ”பெண்கள் மற்றும் மேம்பாடு: இந்திய அனுபவம்” என்ற நூலாக மாற்றினார். சேத்தின் முக்கிய இலட்சியங்களில் ஒன்று, 'எங்களுக்கு வேலைகளை கொடுங்கள்- மீதமுள்ளவற்றை நாங்கள் செய்ய முடியும்' என்பதாகும். இந்த இலட்சியமானது, வளரும் நாடுகளில் தடைகள் இல்லாமல் பெண்களுக்கு தொழிலாளர் தொகுப்பில் நுழைவதற்கான திறனை வழங்குவது இன்னும் பெரிய பொருளாதார வளர்ச்சியை அனுமதிக்கும் என்ற கருத்தை குறிப்பிடுகிறது. சேத் 'மேரா ஷிண்டர் புட்டார்' என்ற திரைப்படத்தை இயக்கியுள்ளார், இது ஒரு சட்டவிரோத குடியேறியவரின் சோதனைகள் மற்றும் துன்பங்கள் மற்றும் அவர் இந்தியாவில் விட்டுச் சென்ற குடும்பத்தைப் பற்றி பேசுகிறது.
# தங்க முக்கோண இருப்புப்பாதை

**தங்க முக்கோண இருப்புப்பாதை** (Golden Triangle Railroad) என்பது மத்திய மிசிசிப்பியில் ஒரு இருப்புப்பாதை ஆகும், இது மொத்தம் 10 மைல்கள் (16 கிலோமீட்டர்) நீளம் கொண்டதாகும். இது பேட்ரியாட் இரயில் கழகத்திற்கு சொந்தமானது. தங்க முக்கோண இருப்புப்பாதை கொலம்பஸ், மிசிசிப்பியில் உள்ள கன்சாஸ் சிட்டி தெற்கு ரயில்வே (கே.சி.எஸ்) மற்றும் பர்லிங்டன் வடக்கு சாண்டா ஃபே, கொலம்பஸ் &amp;amp; கிரீன்வில், லக்சபாலிலா பள்ளத்தாக்கு மற்றும் நோர்போக் சதர்ன் ஆகியவற்றை இணைக்கிறது.  
இந்த இருப்புப்பாதை டிரினிட்டியில் ஒரு சர்வதேச காகித இழை ஆலைக்கு சேவை செய்கிறது. இது முதன்மையாக காகிதக்கூழ், சோள மாவு மற்றும் வேதிப்பொருள்களை எடுத்துச் செல்ல, மூன்று இயந்திரங்களைப் பயன்படுத்துகிறது. 2011 இல், இந்த இருப்புப் பாதை ஒன்பது தொழிலாளர்களைப் பயன்படுத்துகிறது.
# பல்லிருகீட்டோயீனமீன்

**பல்லிருகீட்டோயீனமீன்** *(Polydiketoenamine)* 2019 ஆம் ஆண்டு கண்டுபிடிக்கப்பட்ட ஒரு பலபடியாகும். இதை பாலிகீட்டோயீனமீன் என்றும் பி.டி.கே என்று சுருக்கமாகவும் அழைப்பர். செயல்திறன் இழப்பின்றி இப்பலபடியை மீண்டும் மீண்டும் மறுசுழற்சி செய்யலாம். லாரன்சு பெர்க்லி தேசிய ஆய்வகத்தின் ஆராய்ச்சியாளர்கள் பி.டி.கே பலபடியை இயற்கை வேதியியலுடன் சேர்த்து ஆய்வு செய்து 2019 ஆம் ஆண்டு ஏப்ரல் மாதத்தில் ஆய்வின் முடிவுகளை வெளியிட்டனர். ஓர் அமிலக் கரைசலில் மூழ்கியிருக்கச் செய்தால் பலபடி அதன் அசல் ஒருமங்களாக உடைகிறது. சேர்க்கைப் பொருள்களிலிருந்து இவ்வொருமங்கள் தனியாகப் பிரிகின்றன.
# விக்கிப்பீடியா:Statistics/weekly/13-Dec-2020
| 217 | 103.71.168.128 | 0 | 1 | 0 | 0 | 0 | 0 | 0 | 1 | 29 |  |
| 218 | பெரும்பாண்டியன்2 | 0 | 1 | 0 | 0 | 0 | 0 | 0 | 1 | 0 |  |
| 219 | Kailash PL | 0 | 1 | 0 | 0 | 0 | 0 | 0 | 1 | 75 |  |
| 220 | 2409:4072:991:A587:0:0:17BF:8A1 | 0 | 1 | 0 | 0 | 0 | 0 | 0 | 1 | 0 |  |
| 221 | Woohos | 0 | 1 | 0 | 0 | 0 | 0 | 0 | 1 | 43 |  |
| 222 | பொன்னிலவன் | 0 | 1 | 0 | 0 | 0 | 0 | 0 | 1 | 1011 |  |
| 223 | SkSlk78 | 0 | 0 | 0 | 0 | 0 | 0 | 1 | 1 | 0 |  |
| 224 | 157.44.173.122 | 0 | 1 | 0 | 0 | 0 | 0 | 0 | 1 | 0 |  |
| 225 | 2401:4900:3604:7BDD:2:1:EA06:DD95 | 0 | 1 | 0 | 0 | 0 | 0 | 0 | 1 | 0 |  |
| 226 | Uksharma3 | 0 | 1 | 0 | 0 | 0 | 0 | 0 | 1 | 0 |  |
| 227 | 2409:4072:286:3E94:2912:2526:11A6:D637 | 0 | 1 | 0 | 0 | 0 | 0 | 0 | 1 | 0 |  |
| 228 | Thanjavr siva | 0 | 1 | 0 | 0 | 0 | 0 | 0 | 1 | 0 |  |
| 229 | Sarang | 0 | 1 | 0 | 0 | 0 | 0 | 0 | 1 | 0 |  |
| 230 | Mutharaiyar29 | 0 | 1 | 0 | 0 | 0 | 0 | 0 | 1 | 12 |  |
| 231 | 2409:4072:6305:1EB3:F028:A211:F8CD:9638 | 0 | 1 | 0 | 0 | 0 | 0 | 0 | 1 | 0 |  |
| 232 | 171.60.211.43 | 0 | 1 | 0 | 0 | 0 | 0 | 0 | 1 | 0 |  |
| 233 | 2409:4072:302:B472:1192:32C3:B87D:5A34 | 0 | 1 | 0 | 0 | 0 | 0 | 0 | 1 | 63 |  |
| 234 | Armas Eesti | 0 | 1 | 0 | 0 | 0 | 0 | 0 | 1 | 71 |  |
| 235 | 2001:16A2:C103:47E:1:1:5F90:500E | 0 | 1 | 0 | 0 | 0 | 0 | 0 | 1 | 0 |  |
| 236 | 2409:4072:7:1A34:AE9E:DFCD:B7FA:7DD6 | 0 | 1 | 0 | 0 | 0 | 0 | 0 | 1 | 0 |  |
| 237 | 2401:4900:4D43:D51F:0:0:230:EAD6 | 0 | 1 | 0 | 0 | 0 | 0 | 0 | 1 | 23 |  |
| 238 | 157.46.76.255 | 0 | 1 | 0 | 0 | 0 | 0 | 0 | 1 | 4 |  |
| 239 | 137.97.99.126 | 0 | 1 | 0 | 0 | 0 | 0 | 0 | 1 | 0 |  |
| 240 | 2401:4900:230F:B645:D200:2C84:3EA0:E391 | 0 | 1 | 0 | 0 | 0 | 0 | 0 | 1 | 17 |  |
| 241 | Alangara Manikandan | 0 | 0 | 0 | 0 | 0 | 0 | 1 | 1 | 0 |  |
| 242 | 2402:3A80:1327:44C7:90DA:1FFE:2EAA:324 | 0 | 1 | 0 | 0 | 0 | 0 | 0 | 1 | 84 |  |
| 243 | 182.161.4.168 | 0 | 1 | 0 | 0 | 0 | 0 | 0 | 1 | 13 |  |
| 244 | Surya11296 | 0 | 1 | 0 | 0 | 0 | 0 | 0 | 1 | 0 |  |
| 245 | 157.44.170.244 | 0 | 1 | 0 | 0 | 0 | 0 | 0 | 1 | 0 | } |
# சினே பார்கவா

**சினே பார்கவா** *(Sneh Bhargava)* ஓர் இந்திய கதிரியக்க நிபுணராவார். இவர் மருத்துவக் கல்வியாளர், முன்னாள் இயக்குநர், புதுதில்லி அனைத்திந்திய மருத்துவ அறிவியல் கழகத்தின் பேராசிரியர் என்று பல பொறுப்புகளை வகித்துள்ளார். 1930 aஅம் ஆண்டு பிறந்த பார்கவா இந்தியாவின் முதன்மை அறிவியல் சங்கங்களில் ஒன்றான இந்திய தேசிய அறிவியல் அகாடமியின் தேர்ந்தெடுக்கப்பட்ட உறுப்பினராகவும் இருந்துள்ளார். பார்கவா பல முக்கிய சொற்பொழிவுகளை வழங்கியுள்ளார். இந்திய மருத்துவ கழகத்தின் மருத்துவ நெறிமுறைகள் தொடர்பான செயல்பாடுகளில் ஒரு பகுதியாக இருந்தார். எய்ம்சு மருத்துவமனையிலிருந்து ஓய்வு பெற்ற பின்னர் இவர் புதுதில்லியின் மயூர் விகாரில் இயங்கும் தர்மசில்லா நாராயண சிறப்பு மருத்துவமனையில் பணிபுரிந்தார். பார்கவாவின் மருத்துவ சேவைகளைப் பாராட்டும் விதமாக இந்திய அரசு 1991 ஆம் ஆண்டு நான்காவது மிக உயர்ந்த குடிமை விருதான பத்மசிறீ விருதை இவருக்கு வழங்கியது.
# புரு தாதீச்

**புரு தாதீச்** (Puru Dadheech) (புருசோத்தம் தாதீச், 17 சூலை 1939) இவர் ஓர் பிரபலமான மற்றும் அங்கீகரிக்கப்பட்ட இந்திய கதக் நடனக் கலைஞராவார். இவர் நன்கு அறியப்பட்ட நடன இயக்குனராகவும் இந்திய பாரம்பரிய நடனத்தின் கல்வியாளராகவும் இருக்கிறார். மேலும் கதக் துறையில் தனது முன்னோடிப் பணிகளுக்காக நன்கு அறியப்பட்டவர். இந்தியாவின் நான்காவது மிக உயர்ந்த குடிமை விருதான பத்மசிறீ இவருக்கு வழங்கப்பட்டுள்ளது. செயல்திறன் கலைகளுக்கு இவர் செய்த பங்களிப்பிற்காக ஒரு கலைஞர்களுக்கு வழங்கப்படும் இந்தியாவின் மிக உயர்ந்த விருதான சங்கீத நாடக அகாதமி விருது வழங்கப்பட்டது. கலாச்சார அமைச்சினால் தாகூர் தேசிய கூட்டாளர் என்ற கௌரவத்தையும் பெற்றுள்ளார். தாதீச், லக்னோவின் பட்கண்டே பல்கலைக்கழகத்தில் பேராசிரியராகவும், நடனத் துறைத் தலைவராகவும், கலை ஆசிரிய பீடமாகவும், கைராகரின் இந்திரா கலா சங்கீத வித்யா வித்யாலயாவில் பணியாற்றினா. பல ஆராய்ச்சி அறிஞர்களுக்கு அவர்களின் முனைவர் பட்ட ஆய்விற்காக கற்பித்தல் மற்றும் வழிகாட்டுதல் பணிகளை மேற்கொண்டுள்ளார். கைராகரில் அமைந்துள்ள இந்திரா கலா இசை விஸ்வவித்யாலயா பொது பல்கலைக்கழகத்தில் 1956 ஆம் ஆண்டில் உருவாக்கப்பட்ட மிகப் பழமையான கதக் துறையில், இவர் 1961 இல் முதல் கதக் பாடத்திட்டத்தை நிறுவினார். கதக் நடனத்தில் முதல் முனைவர் பட்டம் பெற்ற இவர், கதக் திறனாய்வில் சாத்திரங்களின் பொருத்தத்தை வலியுறுத்துகிறார் (இந்திய பண்டைய நடனக் கட்டுரைகளான நாட்டியசாஸ்திரம் மற்றும் நந்திகேசுவரனின் அபினய தர்பனா). இவர், கதக்கின் கல்வி முறையின் தந்தையாகவும் அதன் முதுகெலும்பாகவும் கருதப்படுகிறார்.
# புரு தாதீச்

## கல்வி

புரு தாதீச், கதக் நிருத்ய கா உத்பவ் அவுர் விகாஸ் என்ற ஆராய்ச்சி ஆய்வுக் கட்டுரைக்காக உலகின் கதக்கில் முதல் முனைவர் பட்டம் பெற்றுள்ளார்.  
அகில் பாரதிய காந்தர்வ மகாவித்யாலய மண்டலத்திலிருந்து மகாமகோபாத்யாயைப் பெற்ற முதல் நடனக் கலைஞருமாவார். கதக்கில் முதல் சங்கீதாச்சார்யா என்ற பட்டத்தைத் தவிர, உஜ்ஜைனியின் விக்ரம் பல்கலைக்கழகத்தில் சமசுகிருத நாடகவியலில் 'சமசுகிருத பிரயோக் விஜியன் எவம் காளிதாசியா ரூபக்' என்ற தலைப்பில் இவரது ஆராய்ச்சிக்காக மதிப்புறு முனைவர் பட்டம் பட்டம் பெற்றுள்ளார். இது ஒரு புத்தகமாக வெளியிடப்பட்டுள்ளது.  
குரு பண்டிட் துர்கா பிரசாத்,பண்டிட். சுந்தர் பிரசாத் மற்றும் பண்டிட். நாராயண் பிரசாத் ஆகியோரின் கீழ் குரு-சீட பரம்பரையிலும் படித்தார்.
# புரு தாதீச்

## தனிப்பட்ட வாழ்க்கை

புரு தாதீச் உஜ்ஜைனின் (மத்தியப் பிரதேசம்) பாரம்பரிய பௌரானிக பிராமண குடும்பத்தில் பிறந்தார். பிரபல மூத்த கதக் குருவும் ஆராய்ச்சியாளருமான முனைவர் விபா என்பவரை மணந்தார். இவருக்கு 2 மகன்கள் உள்ளனர். இவரது இளைய மகன் பிரத்யுஷ் தாதிச், பிரபலமாக துஷ் தாதீச் என்று அழைக்கப்படுபவர் ஒரு கலைஞர் மேலாளர் மற்றும் பாரம்பரிய இந்திய கலைஞர்கள் மற்றும் கலை வடிவங்களின் அமைப்பாளர் ஆவார், மேலும் பல புதியவர்களை அறிமுகப்படுத்திய பெருமைக்குரியவராகவும் இருக்கிறார்.
# புரு தாதீச்

## தொழில்

புரு தாதீச் முதன்முதலில் கதக் பாடத்திட்ட புத்தகங்களை உருவாக்கியுள்ளா. அவை பல்வேறு பல்கலைக்கழகங்களின் கதக் துறையில் நிறுவப்பட்டுள்ளன.  
பட்கண்டே இசை நிறுவன பல்கலைக்கழகத்தின் மூத்த கதக் நிபுணரான குரு பி.டி. மோகன்ராவ் கல்லியன் புர்கர் என்பவரிடம் மிகவும் நெருக்கமாக இருந்தார். தாதீச் பட்கண்டே இந்துஸ்தானி இசை மகாவித்யாலாவின் ஸ்வர்ன் ஜெயந்தி சாமாரிகா கோல்டன் ஜூபிலி இதழின் ஆசிரியராக இருந்து வருகிறார்.  
இவர் பல கருத்தரங்குகளில் பங்கேற்று கொல்கத்தாவின் பிர்லா அகாடமியில் "காளிதாசர் மற்றும் நாட்டிய சாத்திரம்" பற்றிய பேச்சுக்களை வழங்கியுள்ளார்.  
இவர் இந்தூரின் இசை மற்றும் நடனத்திற்கான, அரசு மகாராணி லக்ஷ்மிபாய் பெண்கள் முதுகலைக் கல்லூரியில் ஏற்பாடு செய்த தேசிய மாநாடு- "இசை மற்றும் நடனத்தில் புதுமை" (23-24, சனவரி 2015) போன்ற பல்வேறு தலையங்கக் குழுவில் பணியாற்றினார்.  
1988 முதல் கதக்கில் முதுநிலை மற்றும் முனைவர் பட்டம் பெற்ற பல மாணவர்களுக்கு இவர் வழிகாட்டியாகவும் வழிகாட்டியாகவும் இருந்து வருகிறார்.
# புரு தாதீச்

## 80 வது பிறந்தநாள் கொண்டாட்டங்கள்

இந்தூர் நகரில் நடனம், இலக்கியம் மற்றும் சாத்திரங்கள் துறையில் 'முனைவர் புரு தாதீச்சின் பங்களிப்புகள்' என்ற தலைப்பில் ஒரு தேசிய கருத்தரங்கில் 201சூலை 17 அன்று இவரது 80 வது பிறந்தநாள் கொண்டாட்டங்கள் தொடங்கியது. இந்த கருத்தரங்கின் தலைவராக பத்மசிறீ ஷோவான நாராயண் இருந்தார் . குண்டேச்சா சகோதரர்கள் இவர் எழுதிய மூன்று துருபாத்தை பாடி அஞ்சலி செலுத்தினார்.
# ஐதராக்சிபைருவிக் அமிலம்

**ஐதராக்சிபைருவிக் அமிலம்** *(Hydroxypyruvic acid)* என்பது HOCH2C(O)CO2H என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வெண்மை நிறத் திண்மமான இது பல்வேறு உயிர்வேதியியல் செயல்பாடுகளில் பங்கேற்கிறது. லாக்டிக் அமிலத்தின் ஆக்சிசனேற்ற வழிப்பெறுதியாகவும் இரிபுலோசு-1,5-பிசுபாசுபேட்டு கார்பாக்சிலேசு-ஆக்சிசனேசு என்ற நொதியின் தரங்குறைப்பு விளைபொருளாகவும், செரைன் என்ற அமினோ அமிலத்தின் அமினோநீக்க விளைபொருளாகவும் ஐதராக்சிபைருவிக் அமிலம் கிடைக்கிறது.
# கரீம்கஞ்சு வடக்கு சட்டமன்றத் தொகுதி

**கரீம்கஞ்சு வடக்கு சட்டமன்றத் தொகுதி** (Karimganj North Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது கரீம்கஞ்சு மக்களவைத் தொகுதியில் அடங்குகிறது.
# கரீம்கஞ்சு வடக்கு சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1957 | ராணேந்திர மோகன் தாஸ் | பிரஜா சோசலிச கட்சி |
| 1962 | ரதீந்திர நாத் சென் | சுயேச்சை |
| 1967 | ரதீந்திர நாத் சென் | சுயேச்சை |
| 1972 | அப்துல் முக்தாதிர் சொளத்ரி | இந்திய தேசிய காங்கிரசு |
| 1978 | நிஷித் ரஞ்சன் தாஸ் | இந்தியப் பொதுவுடமைக் கட்சி (மார்க்சிஸ்ட்) |
| 1983 | கெடகி பிரசாத் தத்தா | இந்திய தேசிய காங்கிரசு |
| 1985 | சிராஜ் ஹேக் சௌத்ரி | சுயேச்சை |
| 1991 | மிசன் ரஞ்சன் தாஸ் | பாரதிய ஜனதா கட்சி |
| 1996 | சிராஜ் ஹேக் சௌத்ரி | அசாம் கண பரிசத் |
| 2000 | மிசன் ரஞ்சன் தாஸ் | பாரதிய ஜனதா கட்சி |
| 2001 | மிசன் ரஞ்சன் தாஸ் | பாரதிய ஜனதா கட்சி |
| 2006 | மிசன் ரஞ்சன் தாஸ் | பாரதிய ஜனதா கட்சி |
| 2011 | கமலாக்ய தே புர்கயஸ்தா | இந்திய தேசிய காங்கிரசு |
| 2016 | கமலாக்ய தே புர்கயஸ்தா | இந்திய தேசிய காங்கிரசு |
| 2021 | கமலாக்ய தே புர்கயஸ்தா | இந்திய தேசிய காங்கிரசு |
**குறிப்பு**
:1.இடைத்தேர்தல்.
# மூன்றம்பட்டி

**மூன்றம்பட்டி** (Moondrampatti) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# மூன்றம்பட்டி

## மக்கள்வகைப்பாடு

இந்த ஊரானது ஊத்தங்கரையில் இருந்து 5 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 59 கிலோமீட்டர் தொலைவிலும், மாநிலத் தலைநகரான சென்னையில் இருந்து 238 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 275 வீடுகள் உள்ளன. கிராமத்தின் மொத்த மக்கள் தொகையானது 1044 ஆகும். இதில் ஆண்கள் எண்ணிக்கை 522, பெண்களின் எண்ணிக்கை 522 என உள்ளது. மக்களின் கல்வியறிவு விகிதமானது 57.2 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# ஊர்-நிங்கிர்சு

**ஊர்-நிங்கிர்சு** (**Ur-Ningirsu**) (சுமேரியம்: , *Ur-<sup>D</sup>-nin-gir-su*) தெற்கு சுமேரியாவின் (தெற்கு மெசொப்பொத்தோமியா) இருந்த லகாசு இராச்சியத்தை மன்னர் குடியாவிற்குப் பின்னர் கிமு 2110 முதல் ஆண்ட ஆட்சியாளர் ஆவார். இவர் தெற்கு சுமேரியாவில் பல கோயில்களையும், கல்வெட்டுகளையும் நிறுவினார்.